ιερευς εξ ιερεων και προγονων εξ επαγγελιας εν κομυριοις τιβεριος φλαουιος τιβεριου φλαουιου αινειου υιος κυρεινα ιασων ιεροκωμητης ιερεια αιλια στατιλια αιλιου παπιου θυγατηρ πυθιανη ιεροκωμητις ιερατευσαντες ευσεβως μεν προς τους θεους τον δια και την ηραν φιλοτειμως δε προς τους ανθρωπους παραλαμβανοντες μεν τον στεφανον του θεου εγυμνασιαρχησαν ηλειψαν δε και τη ανοδω του θεου πανδημει την πολιν εν τω αστει πρωτοι και τας της εορτης δε των παναμαρειων ημερας δεκα εθεσαν εν τοις γυμνασιοις ελαιον δρακτω παση ηλικια και τυχη αδιαλειπτως και νυκτος και ημερας και επαλειμματα και ταις γυναιξι δε πασαις εδοσαν ελαιον εν τοις γυναικειοις βαλανειοις εστιασαν δε παντας τους ανιοντας ις το ιερον δια παντος του ετους απεδοσαν δε και τα δειπνα και τα ιερα και τα της τραπεζης δικαια δια την εαυτων μεγαλοφροσυνην επετελεσαν δε και τα μυστηρια του κομυριου ευσεβως και τοις μεν ανδρασιν εν τω κομυριω δειπνα παρεσχον κατα τρικλειναρχιας και τον οινον εδοσαν αφθονως πολειταις ξενοις δουλοις ταις γυναιξι δε εν τω ιερω και αυταις παρεσχον οινον πλειστον ταις δυσιν ημεραις και τα ξυλα εν τοις δυσι τοποις εθεσαν δε και εν τη οδω παση ηλικια γλυκυν τε και οινον αφθονως εδοσαν δε και τοις πολειταις μυρια.
IStr 205 + II p. viii
IStr 205 + II p. viii